  Наталья Тетерина Удмуртиысь Кун Кенешлэн куатетӥ ӧтчамезлэн нырысетӥ сессиез вордӥськонэ, 18-тӥ куарусёнэ, ортчоз. Со сярысь пуктэтэз туннэ, 15-тӥ куарусёнэ, Удмуртилэн тӧроезлэсь ужзэ огдырлы быдэсъясь Александр Бречалов юнматӥз. «Удмуртиысь Кун Кенешлэн куатетӥ ӧтчамезлэсь нырысетӥ сессизэ Ижкарын 2017-тӥ арын 18-тӥ куарусёнэ 11 часын 30 минутэ люкано», — шуэмын ужкагазын. Тодэ вайытом, Удмуртиысь Кун Кенеше быръёнъёс 10-тӥ куарусёнэ ортчизы. Куара сётонлы йылпумъянъёсъя, Кун Кенешлэн выль ӧтчамаз 60 инты пӧлысь 47-зэ «Единая Россиялэн» кандидатъёсыз басьтӥзы, витьсэ — КПРФ-лэн, ньыльзэ — ас кожазы ӵектӥськемъёс, быдэн кыкен — ЛДПР-лэн но «Справедливая Россия» партилэн кандидатъёссы. Тегъёс: Ижкар Удмуртия КунКенеш АлександрБречалов  